stanford-oval/wikipedia huggingface dataset:
Voimistelu kesäolympialaisissa 1900

Pariisin kisojen 1900 voimistelukilpailu käytiin 29. - 30. heinäkuuta. Kilpailuun osallistui 135 osanottajaa kahdeksasta maasta, valtaosa Ranskasta. Ohjelmassa oli vain yksi voimistelutapahtuma, miesten moniottelu, joka koostui 16 osiosta. Osa lajeista suoritettiin kahdesti. Kustakin osasta oli maksimipistemäärä 20, koko kilpailusta 320.  Pääosa lajeista oli voimistelulajeja, mutta mukana oli myös yleisurheilulajeja ja painonnostoa.
Osallistuvat maat

Kilpailuihin osallistui urheilijoita kahdeksasta maasta.
| --- | --- |
  Belgia (2)   Böömi (1)   Ranska (108)   Saksa (14) :   Iso-Britannia (4)   Unkari (2)   Italia (1)   Sveitsi (3)
Kilpailulajit

Kilpailu koostui 16 osiosta. Voimistelulajien lisäksi kilpailussa oli mukana korkeus- ja pituushyppy sekä painonnosto.
1. ja 2. - Rekki
3. ja 4. - Nojapuut
5. ja 6. - Renkaat
7. ja 8. - Hevonen
9. ja 10. - Permanto
11. - Hyppy
12. - Yhdistetty korkeus- ja pituushyppy
13. - Pituushyppy
14. - Seiväshyppy
15. - Köysikiipeily
16. - Painonnosto
Uusi lastensairaala

| Uusi lastensairaala |
| --- | --- |
 Uusi lastensairaala avattiin syyskuussa 2018.
Sijainti
Osoite:  Stenbäckinkatu 9, 00290 Helsinki
Koordinaatit:  60°11′15″N, 024°54′38″E
Organisaatio
Sairaanhoitopiiri:  Helsingin ja Uudenmaan sairaanhoitopiiri (HUS)
Tyyppi:  Lasten ja nuorten sairaala
Erikoisala:  Lasten ja nuorten sairaudet
Yhteistyöyliopisto:  Helsingin Yliopisto
Historia
Perustettu:  2018
Linkki
Kotisivut:  Uusi lastensairaala
Uusi lastensairaala Helsingin Meilahdessa.
Uusi lastensairaala sijaitsee aivan Lastenklinikan vieressä.
Uusi lastensairaala (ruots. Nya barnsjukhuset) on Helsingin Meilahdessa sijaitseva lastensairaala. Sinne keskitetään lasten sairaalahoitoa useasta sairaalasta, erityisesti Lastenklinikalta, Lastenlinnasta, Silmä-korvasairaalasta ja Töölön sairaalasta. Lastenklinikan vieressä Stenbäckinkadulla sijaitseva sairaalarakennus valmistui toukokuussa 2018 ja avattiin asteittain syyskuun 2018 aikana. Siellä hoidetaan sairaita lapsia kaikkialta Suomesta. Uuden lastensairaalan 184,5 miljoonan euron rakennuskustannuksista 38,2 miljoonaa katettiin yksityisin keräysvaroin.
Tilat

Valmistunut sairaalarakennus on yksityisen Uuden lastensairaalan tukisäätiön omistama, ja sitä käyttää Helsingin ja Uudenmaan sairaanhoitopiiri (HUS). Sairaalassa on kellarikerroksen lisäksi kahdeksan kerrosta. Näistä jokainen on saanut oman nimen lähtien kellaritason Merestä ja ensimmäisen kerroksen Rannasta (pääaula- ja päivystyskerros), päätyen Avaruuteen (7. krs) ja Tähti-tasolle (8. krs). Rakennuksessa on 11 leikkaussalia, 18 tehohoito- ja 141 vuodeosastopaikkaa. Potilashuoneet ovat pääosaltaan yhden sairaansijan huoneita. Kaikissa on oma suihku, wc sekä tilaa lapsen huoltajien majoittumiselle.
Rakennuksen bruttoala on 47 686 neliömetriä ja tilavuus 229 181 kuutiometriä. 175 miljoonan euron rakennuskustannuksella laskennalliseksi neliöhinnaksi muodostui 3 670 €/m². Toisen lähteen mukaan toteutuneet rakentamiskustannukset olivat alle 168 miljoonaa euroa. Hankkeeseen sisältyi 15 miljoonan euron sairaalalaitteet. Rakentamiseen kului 700 henkilötyövuotta. Rakennuksen ovat suunnitelleet Arkkitehtiryhmä Reino Koivula ja  Arkkitehtitoimisto Sarc.
Tilat > Osastot

| 0 | 1 | 2 |
| --- | --- | --- |
| 8 | TÄHTI |  Vuodeosasto |
| 7 | AVARUUS |  Vuodeosasto  Video-EEG  Kliininen neurofysiologia  Päiväkeskus  Unilaboratorio |
| 6 | VUORI |  Vuodeosasto  Päiväkeskus |
| 5 | TAIKA |  Vuodeosasto  Vastaanotot |
| 4 | LAAKSO |  Teho-osasto  Tehovalvonta  Vanhempien olohuone |
| 3 | METSÄ |  Leikkaus- ja anestesiaosasto |
| 2 | VIIDAKKO |  Vastaanotot |
| 1 | RANTA |  Pääaula  Päivystys  Laboratorio  Röntgen |
| K | MERI |  Magneettitutkimus  Liikelaboratorio  Ambulanssihalli  Pysäköinti |
Hankkeen historia

Helsingin Lastenklinikan 1940-luvulla rakennetut tilat eivät vastanneet enää HUS:n tarpeita sen vuonna 2011 julkaiseman selvityksen mukaan. Vanha Lastenklinikka oli liian pieni, tarkoitukseensa sopimaton ja kunnoltaan hyvin heikko. Tiloissa tehtiin jatkuvasti remontteja ja kärsittiin muun muassa sisäilmaongelmista. Selvityksen mukaan tarve uusille tiloille oli välitön.
Kesäkuussa 2012 lastenlääkäri Jari Petäjä, asianajaja Tuomas Aho ja yrittäjä ja liike-elämän vaikuttaja Anne Berner perustivat perustivat yhdistyksen, jonka tarkoitus oli vauhdittaa hitaasti etenevää uuden lastensairaalan rakentamispäätöstä yksityisin varoin ja lahjoituksin. Mukaan hankkeeseen oli saatu joukko suomalaisen talous- ja kulttuurielämän vaikuttajia. Uusi lastensairaala 2017 -tukiyhdistyksen puheenjohtajaksi valittiin Anne Berner. Anne Berner toimi sittemmin myös hankkeen näkyvänä keulahahmona. Varojenkeräys tapahtuin Uusi -lastensairaala 2017 -tukiyhdistyksen kautta. Sairaalan varsinaista rakennnuttamista varten perustettiin vielä 2012 aikana erillinen säätiö.  Säätiön valtuuskunnan johtoon valittiin presidentti Martti Ahtisaari.
Uusi Lastensairaala 2017 -hankkeen tukiyhdistys aloitti varainhankinnan uuden valtakunnallisen lastensairaalan rakennuttamiseksi helmikuussa 2013. Tuolloin tavoitteena oli kerätä 30 miljoonaa euroa lahjoituksina yrityksiltä ja yksityisiltä henkilöiltä. Tämä varainhankintatavoite tuli täyteen 26. elokuuta 2014. Keräyksen päättyessä lahjoituksina oli kerätty yli 38,2 miljoonaa euroa.
Sairaalan rakennustyöt alkoivat elokuussa 2014. Hankkeen rakennuttajakonsulttina toimii Haahtela-rakennuttaminen Oy ja pääurakoitsijana SRV. Sairaalan rakennus valmistui toukokuussa 2018. Lastensairaalan avajaisia vietettiin 6. syyskuuta 2018, ja rakennus otettiin käyttöön vaiheittain syyskuun 2018 aikana.
Rakennuksen valmistumisen jälkeen siinä tapahtui vesivahinkoja, ja joidenkin työntekijöiden mukaan laatuongelmat olivat laajoja. Sairaalan edustajan mukaan virheet ovat pieniä ja uudelle rakennukselle normaaleja. Pääurakoitsijan mukaan ne johtuvat sivu-urakassa tapahtuneista virheistä.
Hankkeen historia > Rahoitus ja varainhankinta

Uuden lastensairaalan rakentamisen 184,5 miljoonan kustannukset katettiin pääosin julkisista varoista (146,3 miljoonaa) ja viideosaltaan yksityisistä varoista (38,2 miljoonaa) . Kustannuksista osaltaan vastaavat valtio ja HUS. Yksityinen rahoitus koostuu rahankeräyksellä kerätyistä varoista sekä vieraasta pääomasta, jota ULT-säätiö on hankkeeseen järjestänyt.
Sairaalahankkeen kokonaisbudjetti on 175 miljoonaa euroa. ULT-säätiö vastaa hankeen rahoituksesta ja julkisen sekä yksityisen rahoituksen erotukseen säätiö on ottanut lainaa. Lastensairaalan operoija, Helsingin ja Uudenmaan sairaanhoitopiiri, maksaa lainaosuuden takaisin säätiölle pääomavuokran muodossa 30 vuoden aikana. Tämä tarkoittaa sitä, että HUS maksaa säätiölle lainan lyhennykset ja siihen liittyvät korot. HUS saa kiinteistön muilta osin vastikkeetta käyttöönsä. Järjestelyssä kiinteistöomaisuus siirtyy säätiön taseeseen.
Hankkeen historia > Live Aid ULS2017 -konsertti

Yksi hankkeen varainkeruun näkyvimmistä osista oli suuri, 6. kesäkuuta 2015 järjestetty ja suoraan televisioitu stadionkonsertti nimeltään Live Aid ULS2017. Konsertissa esiintyi laaja joukko Suomen tunnetuimpia tähtiä ja taiteen ammattilaisia, kuten Tuomas Holopainen, Cheek, Chisu, Jari Sillanpää, Jenni Vartiainen, Jesse Kaikuranta, Johanna Kurkela, Jorma Uotinen, Juha Tapio, Lauri Tähkä, Lauri Ylönen, Lilli Paasikivi, Matti Salminen, Pekka Kuusisto, Peter Franzén, Riki Sorsa, Samu Haber ja Samuli Edelmann.
Keräystä ja konserttia varten perustettiin oma Live Aid ULS2017 -musiikkiprojekti, joka levytti 9. toukokuuta 2014 julkaistun kappaleen ”Lohtu”. Kappaleen sävelsi Tuomas Holopainen, ja sen sanoittivat Jurek ja Cheek. Kappaleen musiikkivideon ohjasi Dome Karukoski.
Hankkeen historia > Merkittävät lahjoitukset

Hanketta ovat tukeneet vähintään miljoonan euron lahjoituksin muun muassa Supercellin henkilökunta, Stiftelsen Brita Maria Renlunds minne, SOK, Osuuspankki, Hartwall, Metsä Group, Olvi-säätiö, Paulig, Rettig Group, Uponor ja Jenny ja Antti Wihurin rahasto. Merkittäviin julkisiin lahjoituksiin luetaan myös Nokian ja Elisan yhdessä lahjoittama täydellisen sisätilakattavuuden tarjoava matkapuhelinverkko.
Hallinto

Hanketta varten perustetut juridiset oikeushenkilöt ovat Stiftelsen Nya Barnsjukhusets Stöd sr ( Rinnakkaistoiminimi Säätiö Uuden Lastensairaalan Tuki sr) ja sen kanssa läheisessä yhteistyössä toiminut Uusi lastensairaala tukiyhdistys 2017 ry ja säätiön täysin omistama kiinteistöosakeyhtiön Kiinteistö Oy Uusi Lastensairaala.  Säätiö on sairaalan rakennuttaja ja kiinteistön omistaja kiinteistöosakeyhtiön kautta. Tukiyhdistys puolestaan huolehti varainhankinnan ja keräysten koordinoinnista. Tukiyhdistys lakkautettiin 04.07.2018
Järjestelyyn päädyttiin, koska keräyslaki ei salli lahjoitusten pyytämistä tai varojen keräämistä kunnan tai kuntayhtymän toimesta. Siksi myöskään kuntayhtymä tai valtio eivät voineet olla säätiön keskinäisessä kiinteistöosakeyhtiössä osakkaina.

 [lähde? ]
Säätiön sääntöihin kirjattu yksi tarkoitus on edistää kaksikielisyyttä (eli käyttännössä ruotsin kielen asemaan).
Anne Berner on mediassa sanonut, että säätiö ei jäisi sairaalaan toimijaksi, vaan HUS:n maksettua säätiön ottaman lainan takaisin sairaala voidaan siirtää vastikkeetta joko sairaanhoitopiirille, seuraajaorganisaatiolle tai muulle julkiselle toimijalle.
Mediassa

Hanke on saavuttanut runsasta medianäkyvyyttä erityisesti sen keräysvaiheen aikana. Tähän on vaikuttanut kahden suurimman suomalaisen mediatalon MTV:n ja Sanoman osallisuudesta hankkeeseen.
Uusi Lastensairaala 2017 -hanketta vastustettiin poliittisesti johtuen sen rahoitusmallista, jossa julkisia varoja siirretään yksityiselle säätiölle lahoituksina sekä HUS:n maksamina rakennuslainojen lyhennyksinä, mutta kiinteistö omaisuus jää täysin yksityisen säätiön omistukseen. Vaihtoehdoksi ehdotettiin muun muassa että kiinteistöyhtiö ei olisi ollut säätiön yksinomistuksessa vaan säätiön, valtion ja HUS:n yhteisomistuksessa rahoituksien suhteessa. HUS Lastensairaalahankkeen vetäjä Jari Petäjä kieltäytyi julkisista keskusteluista vaihtoehdoista vastustajien kanssa. Muutamissa mielipidekirjoituksissa epäiltiin myös, että lastensairaalan puuhaajat pyrkivät saamaan taloudellista etua itselleen tai lähipiirilleen. Lastensairaalan edustaja Anne Berner reagoi kritiikiin kutsumalla niitä salaliittoteorioiksi.
Uusi lastensairaala sai vuonna 2018 viidennen Arkkitehtuurin Finlandia-palkinnon. Palkinnon saajan valitsi oikeushammaslääkäri Helena Ranta, joka on itse työskennellyt Lastenklinikalla.
Aiheesta muualla

Kuvia tai muita tiedostoja aiheesta Uusi lastensairaala Wikimedia Commonsissa
Helsingin ja Uudenmaan sairaanhoitopiiri: Uusi lastensairaala
Uuden lastensairaalan tukisäätiö
Viikunanlehtiä ja lakkoilua

| Viikunanlehtiä ja lakkoilua> I’m All Right, Jack |
| --- | --- |

Ohjaaja:  John Boulting
Käsikirjoittaja:  John Boulting Frank Harvey Alan Hackney
Perustuu:  Alan Hackneyn romaaniin Private Life
Tuottaja:  Roy Boulting
Säveltäjä:  Ken Hare
Kuvaaja:  Mutz Greenbaum
Leikkaaja:  Anthony Harvey
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Charter Films British Lion Films
Levittäjä:  British Lion Films Netflix
Ensi-ilta:  1959, Suomessa 1960
Kesto:  105 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Viikunanlehtiä ja lakkoilua tai Herrasmies hakee paikkaa (I’m All Right, Jack) on Roy Boultingin tuottama ja John Boultingin ohjaama brittiläinen komediaelokuva vuodelta 1959. Se perustuu Alan Hackneyn romaaniin Private Life, jonka pohjalta käsikirjoituksen on laatinut kirjailijan ja ohjaajan kanssa Frank Harvey. Pääosissa näyttelevät Ian Carmichael ja Peter Sellers, ja elokuvassa nähdään monia muitakin tuon ajan brittiläisiä komedianäyttelijöitä.
Tarinassa varakkaan perheen rehti nuori mies saa työpaikan setänsä asetehtaassa, mutta joutuukin tietämättään työmarkkinaosapuolten juonittelujen viattomaksi välikappaleeksi. Elokuva satirisoi Britannian tuolloista yrityselämää ja näyttää sekä ammattiliitot että yritysten edustajat enemmän tai vähemmän epäpätevinä ja korruptoituneina.
Vastaanotto

Elokuva sai Suomessa teatteriensi-iltansa keväällä 1960, ja se on esitetty Suomen televisiokanavilla 1988
(TV3), 1994 (MTV3), 2004 (Yle TV2) ja 2022 (Yle Teema ja Yle Areena).
Helsingin Sanomissa Paula Talaskivi kuvasi elokuvaa tuoreeltaan ”ihanan terveen ja kehittyneen mielenlaadun, rohkeuden ja oikean huumorintajun” osoitukseksi ja melkein täydelliseksi täysosumaksi. Hän arvosti myös sitä, että elokuva näkee humoristisia puolia sekä työnantaja- että työntekijäpuolessa asettumatta kumpaakaan vastaan. 62 vuotta myöhemmin Helsingin Sanomien televisioarvostelija Harri Römpötti kirjoitti elokuvan aluksi vaikuttavan osoittelevalta ja yksinkertaiselta, mutta vähitellen nopeutuvan ja saavan lisää vivahteita: ”Lopulta mutkikasta vyyhtiä ei saada purettua ilman farssia, mutta siinä välissä on paljon terävää ja hauskaa.”
Vuonna 1999 British Film Instituten kyselyssä Viikunanlehtiä ja lakkoilua äänestettiin kaikkien aikojen 47. parhaaksi brittielokuvaksi. Vastaajina oli tuhat Ison-Britannian elokuva- ja televisioammattilaista.The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Rooleissa

| 0 | 1 | 2 |
| --- | --- | --- |
|  Ian Carmichael  | … |  Stanley Windrush    |
|  Peter Sellers  | … |  Fred Kite    |
|  Dennis Price  | … |  Bertram Tracepurcel    |
|  Margaret Rutherford  | … |  Dolly-täti    |
|  Terry-Thomas  | … |  majuri Hitchcock    |
|  Richard Attenborough  | … |  Sidney De Vere Cox    |
|  Irene Handl  | … |  rouva Kite    |
|  Liz Fraser  | … |  Cynthia Kite    |
|  Miles Malleson  | … |  isä Windrush    |
|  Marne Maitland  | … |  Mr. Mohammed    |
Aiheesta muualla

Viikunanlehtiä ja lakkoilua Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:I'm All Right Jack
Käännös suomeksi
Vesitatar

| Vesitatar |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Tatarkasvit Polygonaceae
Suku::  Kosteikkotattaret Persicaria
Laji::  amphibia
Kaksiosainen nimi
 Persicaria amphibia  (L.) Delarbre 
Katso myös
   Vesitatar Wikispeciesissä   Vesitatar Commonsissa 
Infobox OKNimi-testi OKIUCN-testi OK: 
Vesitatar (Persicaria amphibia, syn. Polygonum amphibium) on monivuotinen, tuoreiden niittyjen, lettojen ja savipohjaisten vesistöjen kasvi.
Ulkonäkö ja koko

Maa- ja vesikasveina kasvavat vesitattaret eroavat toisistaan, jopa niin paljon että saattaisi luulla niiden olevan eri lajeja, maalla kasvaessaan se kasvaa 20–80 cm korkeaksi, maakasvi ei yleensä kuki. Vedessä se kasvaa jopa yli 2 metriä pitkäksi. Lehdet kierteisesti varrella. Maalla sen lehdet ovat lyhytruotisia, lapa tavallisesti 8–15 cm pitkä, puikea, pyöreä- tai suippotyvinen ja lyhytkarvainen. Vedessä kasvaessaan sen lehdet ovat pitkäruotisia, lapa kelluva, 10–15 cm pitkä, kapean pitkulaisen puikea, pyöreä- tai herttatyvinen, kalju. Kukkii heinä-elokuussa, mutta maalla kasvaessaan on yleensä kukaton. Sen kukinto on tiheä vaaleanpunertavakukkainen tähkä, joka on 2–5 cm pitkä. Kukat ovat pieninä viuhkoina, pieniä, kaksineuvoisia ja kellomaisia, noin 3,5 mm pitkiä. Kehässä 5 tyveltä puoleenväliin asti yhdistynyttä vaaleanpunaista–punaista liuskaa. Emi muodostuu kahdesta yhteenkasvaneesta lehdestä. Tyveltä noin puoleenväliin yhdistyneitä vartaloita 2. Heteitä on yleensä 5. Hedelmä on musta tai ruskea, kiiltävä, litteähkö, n. 3 mm pitkä, pähkylä.
Levinneisyys

Vesitatarta tavataan Pohjoismaiden eteläosissa, Keski-Euroopassa ja Venäjällä samoilla leveysasteilla. Pohjois-Amerikassa on oma alalajinsa. Suomessa sitä tavataan yleisesti Etelä- ja Keski-Suomessa, mutta se on harvinainen Ahvenanmaalla, Pohjanmaalla ja Pohjois-Suomessa.
Elinympäristö

Vesitatar kasvaa vedessä ja maalla, järvissä, joissa, vähäsuolaisessa murtovedessä sekä maalla rannoilla, pelloilla, niityillä, pientareilla ja joutomailla.
Aiheesta muualla

Kasviatlas 2020: Vesitattaren (Persicaria amphibia) levinneisyys Suomessa.
Pinkka, Lajintuntemuksen oppimisympäristö: Vesitatar (Persicaria amphibia)
Valokki – nettikasvio: Vesitatar (Persicaria amphibia)
ITIS: Persicaria amphibia
Flora of China: Polygonum amphibium (englanniksi)
Virpiniemen rullaluistelumaraton

Virpiniemen rullaluistelumaraton oli usean vuoden ajan ainoa Pohjois-Suomessa järjestettävä rullaluistelumaraton.
Hyvän rullaluistelureitin vuoksi Oulun Virpiniemessä on järjestetty SM-rullaluistelumaraton jo viisi kertaa. Ennen Virpiniemeen siirtymistä maraton järjestettiin Nallikarin rullaluistelumaratonin nimellä vuosina 2002–2012. Maratonin järjestää pohjoisen alueen ainoa pika- ja rullaluistelun erikoisseura Oulun Tarmo. Koronapandemian vuoksi vuoden 2020 rullaluistelumaraton jäi luistelematta. Seuraavan vuoden 2021 Virpiniemen rullaluistelumaraton siirtyi järjestettäväksi Kaakkurin liikuntamaahan, joten Virpinimen rullaluistelumaratonin toiminta-ajaksi jäivät vuodet 2013–2019. Iinatin rullaluistelumaraton jatkaa rullaluistelumaratonperinteitä Oulun seudulla.
Taulukoissa tummennettuna järjestävän seuran Oulun Tarmon edustajat.
Rullaluistelumaratonin (42 km ) nopeimpia vuosittain

| Kausi | Päivämäärä | Miehet> 1. | Miehet> 2. | Miehet> 3. | Miehet> Voittoaika | Naiset> 1. | Naiset> 2. | Naiset> 3. | Naiset> Voittoaika | linkki tuloksiin |
| --- | --- | --- | --- | --- | --- | --- | --- | --- | --- | --- |
| 2013 | 17.8.2013 (SM-kisa) | Jarkko Koponen | Samuli Laulumaa | Jukka Korpi | 1.15,55 | Elke Klemowicz | Sanna-Maria Nissinen | Silvia Tassara | 1.36.09 | 2013 tulokset |
| 2014 | 9.8.2014 | Jarkko Koponen | Ragnvald Näss | Marko Rahkonen | 1.17,32 | Marjo Lyly | Silvia Tassara | Ritva Pyy | 1.36,22 | 2014 tulokset |
| 2015 | 15.8.2015 | Jarkko Koponen | Jukka Korpi | Hannu Leinonen | 1.17,43 | Anne Saromaa | - | - | 1.49,34 | 2015 tulokset |
| 2016 | 7.8.2016 (SM-kisa) | Teemu Ylänen | Verneri Kinnunen | Jani Suihkonen | 1.12,39 | Tiina Pesonen | Elke Klemowicz | Marjo Lyly | 1.29,35 reittiennätys | 2016 tulokset |
| 2017 | 6.8.2017 (SM-kisa) | Nils Vähä-Vahe | Jani Virtanen | Teemu Ylänen | 1.12,56 | Ritva Pyy | Sirpa Grönberg | - | 1.51,25 | 2017 tulokset |
| 2018 | 4.8.2018 (SM-kisa) | Jani Virtanen | Teemu Ylänen | Jarkko Koponen | 1.12,22 reittiennätys | Anne Saromaa | Sanna-Maria Nissinen | Ritva Pyy | 1.44,32 | 2018 tulokset |
| 2019 | 3.8.2019 (SM-kisa) | Jani Virtanen | Jarkko Koponen | Jukka Korpi | 1.18,16 | Anne Saromaa | Anna Nieminen | - | 1.53,17 | 2019 tulokset |
| 2020 | Ei luisteltu | - | - | - | - | - | - | - | - |  |
| 2021 | Tapahtuma jatkuu Iinatin rullaluistelumaratonin nimellä | - | - | - | - | - | - | - | - |  |
Sauvarullaluistelumaratonin (42 km ) nopeimpia vuosittain

| Kausi | Päivämäärä | Miehet> 1. | Miehet> 2. | Miehet> 3. | Miehet> Voittoaika | Naiset> 1. | Naiset> 2. | Naiset> 3. | Naiset> Voittoaika | linkki tuloksiin |
| --- | --- | --- | --- | --- | --- | --- | --- | --- | --- | --- |
| 2013 | 17.8.2013 (SM-kisa) | Aki Heinonen | Kai Ojala | Jouko Höynälä | 1.18,20 reittiennätys | Anne Varjonen | Katri Tolonen | Meri-Tuulia Myllykoski | 1.36.54 reittiennätys | 2013 tulokset |
| 2014 | 9.8.2014 | Tani Heikkinen | Riku Aalto | Tero Vimpari | 1.24,30 | Katri Tolonen | Leena Ahonen | - | 1.50,28 | 2014 tulokset |
| 2015 | 15.8.2015 | Aki Rundgren | Kari Vuorinen | Jari Särkelä | 1.29,28 | Marika Tossavainen | Salla Tuominen | - | 2.08,29 | 2015 tulokset |
| 2016 | 7.8.2016 | Kari Vuorinen | Timo Markkula | Aki Rundgren | 1.27,15 | Salla Tuominen | Katja Maria Mäkelä | - | 2.03,27 | 2016 tulokset |
| 2017 | 6.8.2017 | Juha Väisänen | Tero Vimpari | Tommy From | 1.34,48 | Kirsi Viiru | Marika Tossavainen | - | 1.48,03 | 2017 tulokset |
| 2018 | 4.8.2018 | Tapio Hatula | Joona Svala | Tero Vimpari | 1.30,08 | Kirsi Viiru | - | - | 1.44,00 | 2018 tulokset |
| 2019 | 3.8.2019 | Tommy From | Aki Rundgren | Juha Väisänen | 1.31,23 | Kirsi Viiru | - | - | 1.40,11 | 2019 tulokset |
| 2020 | Ei luisteltu | - | - | - | - | - | - | - | - |  |
| 2021 | Ei luisteltu | - | - | - | - | - | - | - | - |  |
Vähä Koukkujärvi (Hämeenlinna, Evo)

| Vähä Koukkujärvi |
| --- | --- |
Valtiot:  Suomi
Kunnat:  Hämeenlinna (Lammi)
Koordinaatit:  61°13′29″N, 25°01′16″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Yliseen Niemisjärveen 
Mittaustietoja
Pinnankorkeus:  141,3 m 
 fiVähä Koukkujärvi 
Vähä Koukkujärvi on kooltaan pieni järvi, suuri hehtaarin kokoinen metsäinen lampi, joka kuuluu Metsähallituksen luontopalvelut -tulosyksikölle, ja joka on osa Evon virkistyskalastusalueen ja erityisesti Evon virkistyskalastusalueeseen. Se on Metsähallituksen kalastuslupaa edellyttävä kalastuslue.
Vähä Koukkujärvi on tarkoitettu alle 12-vuotiaille tai liikuntarajoitteisille kalastajille, minkä vuoksi se on ympäristöltään hyvin varusteltu alue. Vähä-Koukkujärveä kiertää kolmen, osin neljän tasaisen lankun levyiset pitkospuut, joiden varrella on useita puisia kaiteilla varustettuja lavoja, joilta voi kalastaa. Yhtenäiset pitkospuut puuttuvat lounaasta, jossa Vähä Koukkujärven ja sen lammen välitse kulkee vain kaksi lankuilla päällystämätöntä maalaamatonta tai pinnoittamatonta teräsputkea.
Kalastus on sallittu mato-ongella ja virvelillä. Ootto-ongen käyttö on kiellettyä.
Alueella sisäänajotien ja pysäköimispaikan lähellä on vaja haloille, laavu ja tulisija.
WWE Bad Blood

Bad Blood (alun perin Badd Blood) oli showpaini pay-per-view (PPV) tapahtuma, minkä tuotti World Wrestling Entertainment (WWE), jotka pidettiin vuosina 1997, 2003 ja 2004. Vuonna 1997 se oli otsikoitu Badd Blood: In Your House. Vuosina 2003-2004 tapahtuma kuului RAW brändille. Jokaisessa kolmessa Bad Blood tapahtumassa pidettiin päätapahtuma matsina Hell in a Cell matsi. Vuonna 2005 tapahtuman korvasi One Night Stand, kun Vengeance siirtyi kesäkuulle ja The Great American Bash siirtyi heinäkuulle.
Tapahtumat

| Tapahtuma | Päivämäärä | Kaupunki | Päätapahtuma |
| --- | --- | --- | --- |
| Badd Blood: In Your House | 5. lokakuuta, 1997 | St. Louis, Missouri | Shawn Michaels vs. The Undertaker ensimmäisessä Hell in a Cell matsissa ykkös haastajuudesta WWF Mestaruuteen |
| Bad Blood (2003) | 15. kesäkuuta, 2003 | Houston, Texas | Triple H (c) vs. Kevin Nash Hell in a Cell matsissa World Heavyweight Mestaruudesta |
| Bad Blood (2004) | 13. kesäkuuta, 2004 | Columbus, Ohio | Triple H vs. Shawn Michaels Hell in a Cell matsissa |